Spoločnosť SKF slávnostne otvorila stredisko na testovanie veľkorozmerných ložísk
2017 jún 21, 16:00 CEST
Göteborg, 21. júna 2017:
SKF slávnostne otvorila novovybudované testovacie stredisko Sven Wingquist v nemeckom Schweinfurte. Investícia dosiahla výšku 40 miliónov EUR. Toto stredisko ako prvé na svete dokáže testovať veľkorozmerné ložiská pri skutočných prevádzkových podmienkach. Umožňuje dosiahnuť efektívnejší proces vývoja pre zákazníkov, ako aj zlepšené vlastnosti ložísk a predĺženú životnosť.
V stredisku Sven Wingquist Test Center sú dve testovacie zariadenia. Jedno zariadenie sa špecializuje na testovanie hlavných hriadeľov veterných turbín. Druhé sa bude využívať na testovanie ložísk, používaných v iných priemyselných odvetviach vrátane baníctva, stavebníctva, výroby ocele a námornej dopravy.
V kombinácii s neustálym vývojom spoločnosti SKF v oblasti diagnostiky, monitorovania stavu a metód simulácie budú tieto zariadenia prispievať ku skráteniu doby trvania vývoja produktu a poskytnú hlbší náhľad do charakteristík ložísk.
Victoria Van Camp, generálny manažér pre technológie a prezident, hovorí: "Žiadne iné testovacie stredisko nedokáže testovať veľkorozmerné ložiská s takouto presnosťou za bežných prevádzkových podmienok, vďaka čomu sme my a naši zákazníci získali strategickú výhodu. Technológie, používané v stredisku Sven Wingquist Test Center, pomôžu našim zákazníkom šetriť čas a zdroje a zároveň podporia ich ambície na zvýšenú spoľahlivosť a prevádzkovú životnosť."
Testovacie stredisko dostalo dotáciu od Ministerstva hospodárskych záležitostí, médií, energie a technológií Bavorska a Federálneho ministerstva životného prostredia, ochrany prírody, výstavby a jadrovej bezpečnosti Nemecka.
Spoločnosť SKF
(publ.)
Pre ďalšie informácie kontaktujte:
MÉDIÁ: Theo Kjellberg, riaditeľ oddelenia vzťahov s médiami,
tel: +46 31-337 6576, mobil: +46 725-776576, e-mail: email@example.com
VZŤAHY S INVESTORMI: Patrik Stenberg, vedúci oddelenia vzťahov s investormi
tel: +46 31-337 2104, mobil: +46 705-472104, e-mail: firstname.lastname@example.org
SKF je vedúcim globálnym dodávateľom ložísk, tesnení, mechatroniky, mazacích systémov a služieb, medzi ktoré patrí technická podpora, údržba a služby zamerané na spoľahlivosť, inžinierske poradenstvo a školenia. Spoločnosť SKF je zastúpená vo viac než 130 krajinách a má približne 17 000 distribučných miest na celom svete. Ročné tržby v roku 2016 dosiahli 72 787 miliónov švédskych korún a počet zamestnancov bol 44 868. www.skf.com
® SKF je registrovanou ochrannou známkou skupiny SKF.